भोमट
भोमट (जिसे भूमट भी कहा जाता है) दक्षिणी राजस्थान में एक पहाड़ी और जंगली क्षेत्र है, जो उदयपुर जिले में कोटरा, झाड़ोल और खेरवाड़ा की तहसीलों के सभी या कुछ हिस्सों को कवर करता है। ब्रिटिश शासन के दौरान, इस क्षेत्र को 'मेवाड़ के पहाड़ी इलाकों' के रूप में भी जाना जाता था। यह क्षेत्र भील बाहुल्य क्षेत्र है। भोमट क्षेत्र ही मुगलकाल के दौरान मेवाड़ शासकों की शरण स्थल रहा। भोमट में अधिकांश आबादी भील जनजाति की रही है। अंग्रेजों के समय मेवाड़ भील कोर की स्थापना की गई थी, जिसमें भोमट के भील निवासी को भर्ती किया जाता था। मेवाड़ भील कोर 1938 तक सेना का हिस्सा रही और अब राजस्थान पुलिस का हिस्सा है । भोमट क्षेत्र में भोमट का भील आंदोलन प्रमुख रहा। मोतीलाल तेजावत द्वारा चलाया गया एकी आंदोलन भील समुदाय की जागरूकता का उदाहरण है।